er algeng þurrlendisstör um allt land , nema á Suðurlandi milli Þjórsár og Hornafjarðar , þar virðist hún fremur sjaldséð . Hún vex í móum og skóglendi eða kjarri og blómstrar með fyrstu störum á vorin . Blöð hennar líkjast blöðum stinnastarar , en þekkjast m.a. á alllöngu slíðri sem er við fót stoðblaðsins fyrir neðan neðra kvenaxið . Axhlífar eru með stuttum oddi , brúnleitar með grænum miðstreng , himnurendar . Hulstrið er allstórt , 4 mm , grænt , dregst saman í trjónu í toppinn , oft skakka og hliðbeygða . Hér sjáum við slíðrastör síðsumars , eftir að aldinin eru tekin að þroskast . Tekið árið 1982 . Hér sjáum við slíðrastör nýblómstraða að vori , en hún blómstrar snemma . Brúnir frjóhnappar standa út úr karlaxinu , en hvítir stílar gægjast út úr kvenöxunum neðar .